== Barndom og tidlig karriere  ==
Elphinstone var født i Dumbarton i Dumbartonshire (nu [[Dunbartonshire]]) i 1779 som fjerde søn af den 11. [[Lord Elphinstone|baron Elphinstone]]. Han uddannedes ved [[Royal High School (Edinburgh)|Royal High School]] i [[Edinburgh]]. Efter endt skolegang søgte han ind i [[Det britiske Ostindiske kompagni]], hvor en af hans onkler var direktør. Elphinstone ankom til [[Calcutta]] i 1796, hvor han bestred flere underordnede stillinger i administrationen. I 1801 lykkedes det ham at undslippe massakren i Benares ([[Varanasi]]) begået af tilhængere af den afsatte [[Wajid Ali Shah]]. Senere samme år blev han overført til kompagniets diplomatiske tjeneste, hvor han blev assistent for den britiske [[resident]] ved [[peshwa]] [[Baji Rao 2.]]s hof.
Historie Tidligere_riger,_stater,_protektorater,_kolonier_og_lande